**ТЕХНИЧЕСКА СПЕЦИФИКАЦИЯ**

за възлагане на обществена поръчка за събиране на оферти с обява по чл.20, ал.3, т.1 от ЗОП, с предмет:

 **„Доставка на автомобил – категория N1 (съгласно чл. 149 от Закона за движение по пътищата) за нуждите на “Индустриален и логистичен парк-Бургас“ АД“**

1. **Минимални технически и конструктивни изисквания, ергономичност, обитаемост и техническа естетика**
2. Тип купе – SUV;
3. Брой места – товарен 3+1;
4. Брой врати – 5;
5. Двигател – дизелов с турбокомпресор;
6. Димността и токсичността на отработените газове на дизеловия двигател да съответстват на норми, не по-ниски от стандарт EURO-5 или действаща към момента европейска норма за отработените газове;
7. Комбиниран разход на гориво – не повече от 8,5 л на 100 км;
8. Работен обем на двигателя – не по-малък от 1990 cm3;
9. Максимална мощност – не по-малка от 130 kW;
10. Предавателна кутия – автоматична, минимум 5-степенна + задна;
11. Имобилайзер;
12. Климатик или климатроник;
13. Обем на багажника - не по-малко от 550 л;
14. Стерео аудио система с радио;
15. Комплект – аптечка, светлоотразителна жилетка, триъгълник и пожарогасител;
16. Цвят – тъмен.

**2. Системи и оборудване за сигурност, свързани с експлоатацията**

1. Спирачна система – двукръгова, независима, със сервоусилвател (предни и задни дискови спирачки), снабдена с антиблокираща система.
2. Електронно разпределение на спирачното усилие.
3. Регулируем ляво разположен волан със сервоусилвател.
4. Електронна система за динамичен контрол на траекторията (стабилността).
5. Въздушни възглавници за водача и пътника до него и странични въздушни възглавници за предните две места.
6. Предпазни колани за водача и всички пътници.
7. Допълнителни фарове за мъгла: предни фарове за мъгла, заден фар за мъгла или усилена задна светлина за мъгла.
8. Трета стоп светлина.
9. Странични огледала за обратно виждане – електрически регулируеми.
10. Централно заключване на вратите.

**3. Техническо обслужване и ремонт**

Доставчикът да има изградена сервизна мрежа (собствена или наета) в страната, най-малко в градовете София, Варна, Пловдив и Бургас за обслужване и ремонт на автомобила.

**4. Други изисквания**

4.1. Автомобилът да се съпровожда с инструкция или ръководство за експлоатация на български език.

4.2. Продуктът да се съпровожда от документи, удостоверяващи неговото качество и произход.

1. **Изисквания за гаранции**
	1. Пълна гаранция за всички производствени и фабрични дефекти, без ограничение на изминатия пробег, минимум 18 (осемнадесет) месеца, считано от датата на подписване на приемо-предавателен протокол между Изпълнителя и Възложителя при стриктно спазване на инструкциите за експлоатация.
	2. Гаранция на боядисаните елементи от купето и повърхностна корозия, без ограничение на изминатия пробег, минимум 18 (осемнадесет) месеца, считано от датата на подписване на приемо-предавателен протокол между Изпълнителя и Възложителя при стриктно спазване на инструкциите за експлоатация.
	3. Гаранция срещу перфорация от корозия, дължаща се на дефект в материала или изработката, без ограничение на изминатия пробег, минимум 18 (осемнадесет) месеца, считано от датата на подписване на приемо-предавателен протокол между Изпълнителя и Възложителя при стриктно спазване на инструкциите за експлоатация.
	4. Едногодишни застраховки „Гражданска отговорност” на автомобилистите, „Каско на МПС” за доставеното МПС.
	5. Регистрация на доставеното МПС, съгласно изискванията на Закона за движение по пътищата и Наредба № I-45 от 24 март 2000 г. за регистриране, отчет, пускане в движение и спиране от движение на моторни превозни средства и ремаркета, теглени от тях.